
Ton,—'Gwenith Gwyn.” 








CYDWEITHIWN oll trwy gymhorth gras, 
Yn un gymdeithas hylwydd ; 

Sebreiddio'r meddwon fyddo'n nôd, 
A rhown y clod i'r Arglwydd : 

Ein hymdrechiadau llwydded Ior— 
O fôr i fôr ymledwn ; 

O byddwn filwyr dewr a da, 
Â'r gelyn a orchfygwn. 


a 
'Ton,— ' Harlech,” 


GELYN cryf sy'n galw eto 
Feibion Cymru i fyddino, 
Ac yn enw Duw i daro, 
Taro dros ein gwlad; 
Medd'dod yw ein gelyn creulon, 
Mae ei gledd yn difa'n dynion — 
Ae-yn goch van waed ein meibion, 
Gymry, dewch i'r gad! 
Merwin grì y meirwon, 
Gwaedd ac ing y gweddwon ; 





Gwaed ein plant, ar fryn a phant, : 
A lefant arnom weithion, 
Dd'od i ddial eu camwri, _ 


Ac i achub llu aneiri” 
Sydd yr awrhon mewn cadwyni, 
. Gymry! dewch i'r gad. 


Yn myddinoedd Temlwyr Cymru, 
Codwn heddyw i gyhwfanu, 
Faner a fydd byth i fyny,— 
Baner Dirwest lân; 
Gweled enw'n gwlad yn gwaedu, 
A'i hanrhydedd wedi ei fathru, 
Yn ein henaid sy'n enynu 
' Dial megys tân ; 

Deffro, Gymru, deffro, 
Taro, gleddyf, taio, 
Lawr, i lawr, i lawr, i lawr, 

Ein gelyn mawr raid gwympo; 
Yna sobrwydd daena'i radau 
I brydferthu gwlad ein tadau, 
Iechyd, llawnder, a gwynfydau, 

Doniau Dirwest lân. 


—-  .$ŷ-———— 


Ton,—' Fwyalchen.” 





1 GwEn'n bachgen prydweddol yn eistedd 
Heb gyffro mewn tafarn gerllaw, 
Yn nghwmni y meddwon anfoesol, 
Yn gollwng rhegfeydd yn ddidaw ; 
Yn adrodd niweidiol chwedleuon, 
I glyw ei gyfeillion yn ffri, 
Nes hollol anghofio ei gartref, 
“Ni fynwn er dim, fynech chwi ?” 
2 Ei wel'd yn dod adref nos Sabboth 
Yn feddw o bentref y llan, 
. Yn rhuthro i bawb a'i cyferfydd, 
A'i lwon yn adsain trwy'r fan ; 
Yn sefyll heb wrido na chrynu, 
Yn ngwyneb rhybuddion diri” 
Ei riaint, â dagrau tryloewon, 
“ Ni fynwn er dim, fynech chwi ?” 
9 Ei wel'd yn parhau mewn drygioni, 
Yn ymladd a meddwi o hyd, 
Nes gyru ei fam mewn gofidiau, 
I waeled y beddrod o'r byd ; 
Ei wel'd yn gwynebu yr eilfyd, 
Yn feddwyn dibarch a difri, 
A chlywed ei iaith y pryd hyny, 
“ Ni fynwn er dim, fynech chwi.” 


Ton,—'Codiad yr Hedydd.” 


1 AwN,awn yn wrol lu, 
Mae nerthoedd nefoedd gyda ni, 
A'n brenin ydyw, Duw ; 
Awn, awn, gorchfygu raid 
O'r feddwol annaearol haid, 
Ni welir un yn fyw ; 
Awn i'r frwydyr, bawb yn bybyr, 
Rhwyga'r awyr gan ein cân, 
Dacw'rgelyn, yn ei erbyn fA 
Ymosodwn fawr a man ; 

Pob un a'i gledd, nid oes dim hedd . 
Heb fuddugoliaeth lân. 


2 Yn bloeddio 'rym i'r gad, 
Adseinia broydd a bryniau'n gwlad 
Mewn cydymdeimlad llon; 
Mae'r gelyn yn llesgau, 
Ymgilia i'w uffernol ffau, 
A'i friwiau'n difa'i fron : 
Caerau dinas teyrn galanas, 
Er eu nerth yn syrthio sydd, 
Cleddir medd'dod mewn ffieidd-dod, 
Daw yr hynod ddedwydd ddydd, 
Cawn orfoleddu ar ei fedd, 
O ryfedd—bawb yn rhydd. 


o a 


Ton,—'Llwyn Onn." 


A LAESWN ni ddwylaw yn nghanol y rhyfel, 
'Tra'r gelyn yn erlid, a fynwnni hedd ? 

'Tra llidiart y fynwent, a'i 'sgrech ar ei hechel, 
Wrth dderbyn y meddwon i “stafell y bedd ? 

Mae'r blodau sy'n tyfu ar feddrod y meddwyn 
Yn gollwng eu dacrau tan gysgod yr yw, 

Â'r gwynt wrth fyn'd heibio, fel taran yn gofyn, 
“ Pa un ai moesoldeb ai medd'dod gaiff fyw ?” 


Yw llys y llywodraeth rhy uchel ei urddas 
I roi baner dirwest. ar-nehaf eî dwr? 
PF Ai tân gaiff ddinystrio holl lysoedd y deyrnas, 
| Tra nentydd yn ymyl yn orlawn o ddw'r? i 
| _ A laeswn ni ddwylaw cyn cael goruchafiaeth ? ' 
Na, gweithiwn yn ddewr, a gweddiwn ar Dduws | 
A'r Arglwydd a etyb yn nhrefn ei Ragluniaeth, 
“Pa un ai moesoldeb ai medd'dod gaiff fyw ?” 


ì ————  — hr ——— 

Ton,—'Ar hyd y Nos.” 


1 TEITHIA'N mlaen, Ddiwygiad grymus, 
Dos yn dy nerth ; 
Trwy yr ardal maith a dyrus, 
Dos yn dy nerth ; 
Dryllia gestyll cedyrn meddwdod, 
Sycha'n llwyr y bîr a'r gwirod, 
Symud fyrdd o freichiau trallod. 
z Dos yn dy nerth; 




































2 Cei o'th blaid yr oes sy'n codi, 

Dosyn dy nerth ; 

Merched mwyn a'r meibion heini, 
Dos yn dy nerth ; 

Os gwrthoda'r gwyr a'r tadau, 

Y mae'n dyfod ar eu sodlau, 

Filwyr it” yn fyrdd myrddiynau. 
Dos yn dy nerth. 


$ Y mae'r nefoedd yn dy bleidio, 
Dos yn dy nerth ; 
A goreuon byd yn gryno, 
Dos yn dy nerth; 
Adsain mawl o wlad a thalaeth, 
Gan aneirif lu Temlyddiaeth, 
Wedi cael y fuddugoliaeth 
Dos yn dy nerth, 





Ton,— Merch Megan.” 


MAE'R meddwyn yn ddyn er gwaethed ei agwedd, 
Mae mawredd o'i fewn er dyfned ei fan, 
Rhown iddo ein llaw, gweinyddwn ymgeledd, 
Cyfodwn y gem o'r domen i'r lan; 
Cyffyrddwn a'i galon, deffrown ei ddynoliaeth, 
I weled a theimlo eî mawredd ei hun, 
Arweiniwn ei fryd hyd lwybr gwaredigaeth, 
Dangoswn y ffordd---mae'r meddwyn yn ddyn, 


“ Maer meddwyn yn-ddyn, rbowwe waith vn ei 
Goleuer ei ben, a thanier ei fryd, [ ddwylaw, 
Eneidiau ar dân sydd wedi goddeithio, 
— A llosgi i'r llawr anialwch y byd ; t 
Gall meddwyn truenus fod eto'n ddefnyddiol, | 
Â cherfio ar ereill ei ddelw ei hun, & 
Daw'n fendith i'r byd o'i ddyfnder dinystriol, 
Rhown iddo ein braich, mae'r meddwyn yn ddyn 
Mae'r meddwyn yn ddyn---dros ddyn rhoes yr 
Ei fywyd i lawr i'w wneuthur yn fyw, [Iesu 
Daeth Arglwydd y Nef i'r byd i'w waredu, 
Rhown ninau ein llaw yn nwylaw ein Duw; 
Gwaredu trueiniaid o bwll llygredigaeth, 
Yw ymffrost ardderchog Jehofah ei hun, 
“Cydweithiwn â Duw i ddwyn iachawdwriaeth 
I'r meddwyn tylawd—mae'r meddwyn yn ddyn, 








BE 7 lÔnau a'r Geiriau i'w cael yn 
mor y Deml,” 
s ag 


u^ E£ ch 
? F^ RE | rwd: 
W^ a rj 







